Liafaring liegt unmittlbor am Rånd vo da Friadhofsterassn ån am oidn Üwagång (Furt, spada Bruggn, de is seid 1372 urkundlich) üwa d' Saaloch und is scho aus ana im spadn 8. Joarhundat belegtn Kirchnsiadlung hervurgånga. D' haidige Pfoarkirchn vo Liafaring de am hl. Petrus und Paulus gweiht is, is urkundlich as erste Moi umara 790 dawähnt worn und is urprünglich a Filialkirchn vo Siaznhoam gwesn. Sie is haid im Wesntlichn a spadgotische Kirchn (1516 gweiht) mid romanischm Kern. In da Schlocht am Woisaföidl zwischn Östareich und d' napoleonischn Trubbm im Joar 1800 is aa da Grofmhügl in Liafaring heftig umkämpft worn.